En af Aalborg største turistattraktioner, Helligåndsklosterets Kirke, skal ombygges og moderniseres for 4,3 mio. kr. A.P. Møller og Hustru Chastine Mc-Kinney Møllers Fond til almene Formaal, Augustinus-fonden, Det Obelske Familiefond og Spar Nord Fonden bidrager tilsammen med 1,6 mio. kr. til arbejdet med at få klosterkirken til at følge med tiden. Menighedsrådet ved Aalborg Domkirke stiller selv godt to mio. kr. til rådighed for projektet, der kommer til at løbe de næste to år. Kunstner og tidligere professor ved Kunstakademiet Mogens Møller er konsulent på projektet, og han er blevet bedt om at komme med et bud på, hvordan en kirke i et traditionsrigt kloster skal se ud anno 2007. /ritzau/
Fonde giver penge til ombygning af Helligåndsklostrets Kirke i Aalborg